9. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 6261/1174 της 24 Απρ./5 Μαΐου 1980 (ΦΕΚ Β'  457) Περί καθορισμού ανωτάτων ορίων προστίμων παραβάσεων του Νόμ. 4586/1930 "περί προστασίας της παραγωγής φυσικού όξους και εμπορίας αυτού". Έχοντας υπόψη: α)Την παρ.3 του άρθρ.6 του Νόμ. 1757/1944 «περί τροποποιήσεως και συμπληρώσεως νόμων αρμοδιότητος του Γενικού Χημείου του Κράτους». β)Τη σοβαρότητα του φορολογικού αντικειμένου, στο οποίο αναφέρονται τα σχετικά πρόστιμα και την ανάγκη αναπροσαρμογής τους. γ)Την Δ. 3676/932/26.5.1978 κοινή απόφαση του Πρωθυπουργού και Υπουργού των Οικονομικών «περί αναθέσεως αρμοδιοτήτων στους Υφυπουργούς των Οικονομικών», αποφασίζουμε: Άρθρ.1.-Το ανώτατο όριο προστίμου της παρ.1 του άρθρ.6 του Νόμ. 4586/1930 «περί προστασίας της παραγωγής φυσικού όξους και εμπορίας αυτού», όπως το άρθρο αυτό αντικαταστάθηκε από το άρθρ.17 του Α.Ν. 1311/1938, αναπροσαρμόζεται σε δραχ. 50.000 και της παρ. 2 του ίδιου άρθρου και Νόμου σε δραχ. 250.000. Άρθρ.2.-Η απόφαση αυτή να δημοσιευθεί στην Εφημερίδα της Κυβερνήσεως και να ισχύσει από την ημέρα δημοσιεύσεώς της. Άρθρ.3.-Η 3241/26.1.1951 προηγούμενη σχετική απόφασή μας καταργείται. 